Anders Fogh Rasmussen

Anders Fogh Rasmussen (rođen 26. januara 1953) jest danski političar i predsjednik danske stranke Venstre (Ljevica), a od 2001. do 2009. bio je premijer Danske. Bivši je generalni sekretar NATO saveza.

Rođen i odrastao je na Djurslandu u istočnom Jyllandu. Obrazovan je kao cand.oecon. na Aarhus univerzitetu. Ima troje djece.

Rasmussenove namjere u vladi su bile više desničarske prirode nego što je to bio običaj u danskoj politici zadnjih decenija. Glavne teme su mu bile deregulacija, privatizacija i ograničenje vladinih struktura. Njegova vlada je donijela više strogih zakona kako bi se smanjio doliv imigranata u Dansku.

Rat u Iraku
Kao premijer, Rasmussen je snažno podržavao američki rat u Iraku. Kao što je to bio slučaj sa većinom evropskih zemalja, i u Danska se suočila s velikom opozicijom. Razne ankete su ukazivale na raskol danskog javnog mnjenja po ovom pitanju. Dvojica protivnika su uspjeli prodrijeti u danski parlament i politi crvenu boju na danskog premijera Rasmussena, kao znak protesta danskog učestvovanja agresije na Irak. U mjesecima nakon same agresije, danske trupe učestvuju u sklopu multinacionalnih snaga u Iraku. Nekih 550 danskih vojnika je stalno stacionirano od 2004. u kampu "Danevang" blizu Basre.

Bibliografija
Njegove knjige, koliko je poznato, nisu prevedene na bosanski jezik. Ovo je spisak njegovih djela na danskom jeziku, a u zagradi doslovni prijevod na bosanski jezik.

Opgør med skattesystemet (1979) (Obračun s poreznim sistemom)
Kampen om boligen (1982) (Borba za dom)
Fra socialstat til minimalstaten (Iz socijalne u minimalnu državu) (1993)

Dao je svoj doprinos kao koautor sljedećim stručnim knjigama:
Den truede velstand (1980),
Slaget om landsbyen (1981),
Liberal Ungdom gennem 75 år (1983),
Handelen år 2000 (1985),
Bolig og økonomi (1987),
Danmark år 2000 (1987),
Arbejdslyst og velfærd – en umulig cocktail? (1993).

 Reference 

 Vanjski linkovi 


Kategorija:Rođeni 1953.
Kategorija:Danski političari
Kategorija:Biografije, Ginnerup
Kategorija:Živi ljudi